EkBass/fiwiki-20250220-pages-articles huggingface dataset:
Montgomeryn piirikunta

Montgomeryn piirikunta (Montgomery County) on usean piirikunnan nimi Yhdysvalloissa: * Montgomeryn piirikunta, Alabama * Montgomeryn piirikunta, Arkansas * Montgomeryn piirikunta, Georgia * Montgomeryn piirikunta, Illinois * Montgomeryn piirikunta, Indiana * Montgomeryn piirikunta, Iowa * Montgomeryn piirikunta, Kansas * Montgomeryn piirikunta, Kentucky * Montgomeryn piirikunta, Maryland * Montgomeryn piirikunta, Mississippi * Montgomeryn piirikunta, Missouri * Montgomeryn piirikunta, New York * Montgomeryn piirikunta, Ohio * Montgomeryn piirikunta, Pennsylvania * Montgomeryn piirikunta, Pohjois-Carolina * Montgomeryn piirikunta, Tennessee * Montgomeryn piirikunta, Texas * Montgomeryn piirikunta, Virginia.
Liberian vaakuna

Liberian vaakuna on Liberian tunnus lipun, kansallislaulun ja moton ohella. Vaakunan kilven purjelaiva ja nouseva Aurinko kuvaavat Liberian syntyä ja vapautettujen orjien tuloa maahan. Kyyhkynen, jolla on nokassaan kirjakäärö on rauhan ja hyvän tahdon vertauskuva. Palmu symboloi hedelmällisyyttä ja sen vieressä olevat aura ja lapio kuvaavat maataloutta. Vaakunassa on englanninkielinen motto The love of liberty brought us here (Rakkaus vapauteen toi meidät tänne). Kilven alapuolella lukee maan virallinen nimi englanniksi. ==Lähteet== Luokka:Valtioiden vaakunat vaakuna
Kromisulfaatti

Kromisulfaatti eli kromi(III)sulfaatti (Cr2(SO4)3) on kromi- ja sulfaatti- ionien muodostama epäorgaaninen ioniyhdiste. Yhdistettä käytetään muun muassa nahan parkituksessa. ==Ominaisuudet ja valmistus== Kromisulfaatti on kidevedettömänä violettia, kiinteää ja vain vähäisessä määrin veteen liukenevaa ainetta. Se kuitenkin liukenee veteen pelkistimien läsnä ollessa. Se esiintyy myös useana eri kidevedellisenä muotona, kuten violettina oktadekahydraattina Cr2(SO4)3·18H2O, joka muuntuu vihreäksi pentadekahydraatiksi Cr2(SO4)3·15H2O 70 °C:n lämpötilassa. Nämä hydraatit liukenevat vedetöntä kromisulfaattia paremmin veteen. Kun kromisulfaatin vesiliuoksia kuumennetaan, muodostuu sulfaattokromi(III)komplekseja, esimerkiksi [Cr(SO4)(H2O)]+. Hydrolyysin seurauksena voi muodostua myös niukkaliukoisia hydroksisulfaatteja eli emäksisiä kromisulfaatteja.Gerd Anger, Jost Halstenberg, Hochgeschwender, Christoph Scherhag, Ulrich Korallus, Herbert Knopf, Petr Schmidt & Manfred Ohlinger: Chromium Compounds, Ullmann's Encyclopedia of Industrial Chemistry, John Wiley & Sons, New York, 2000. Teoksen verkkoversio viitattu 29.02.2012 Kidevedetöntä kromisulfaattia voidaan valmistaa kromimetallin tai kromiittimalmin ja väkevän rikkihapon välisellä reaktiolla 250 °C:n lämpötilassa. Kromiittimalmia käytettäessä tuote sisältää epäpuhtautenaan muun muassa rauta(II)sulfaattia. Yhdistettä voidaan valmistaa myös kromi(III)oksidin tai kromi(III)hydroksidin ja rikkihapon välisellä reaktiolla tai kuumentamalla kromi(III)oksidia kaliumpyrosulfaatin kanssa. Kromisulfaattia muodostuu myös suuria määriä sivutuotteena hapetettaessa orgaanisia yhdisteitä kromihapon ja rikkihapon seoksella. ==Käyttö== Kromisulfaatin tärkein käyttö on nahan parkitus. Muita käyttökohteita ovat puuvillan käsittely sekä vihreiden lasitteiden ja väriaineiden sekä muiden kromiyhdisteiden valmistus. ==Lähteet== Luokka:Kromiyhdisteet Luokka:Sulfaatit
Liisa Ottonen

Lempi Liisa Ottonen (27. marraskuuta 1901 Uuras – 27. toukokuuta 1965 Rooma, Italia) oli suomalainen kirjailija. == Teoksia == * Suuteleminen on ihanaa! : 3-näytöksinen hulluttelu. Näytelmäkirjasto n:o 21. Satakunnan kirjateollisuus, Pori 1935 * Elämän sävel : näytelmä. 1937 * Ylioppilaspiikoja : 3-näytöksinen huvinäytelmä. Näytelmäkirjasto n:o 36. Satakunnan kirjateollisuus, Pori 1937 * Selvästi todistettu : kaksinäytöksinen huvinäytelmä. Seuranäytelmiä 435. Karisto 1938 * Kadonnut viulu : tyttöromaani. Karisto 1943 * Hurja tyttö. Karisto 1946, 2. painos 1948, 3. painos 1962 * Tervetuloa Roomaan : opaskirja ; kirj. Kersti Bergroth ja Liisa Ottonen. Karisto 1960 == Lähteet == * Luokka:Suomalaiset kirjailijat Luokka:Vuonna 1901 syntyneet Luokka:Vuonna 1965 kuolleet
Lennart Svedberg

Jan Lennart Svedberg (29. helmikuuta 1944 Östrand - 30\. heinäkuuta 1972 Sörberge) oli ruotsalainen jääkiekkoilija, pelipaikaltaan puolustaja. Svedberg aloitti uransa Ruotsin 1. sarjassa vuonna 1959 Wifsta/Östrands IF:ssä, jossa hän teki kolmen kauden aikana 13 maalia. Hän teki maajoukkuedebyyttinsä 17-vuotiaana vuonna 1961, jolloin hän pelasi vielä hyökkääjänä ja teki yhden maalin ottelussa Tšekkoslovakiaa vastaan. Svedberg pelasi kaudella 1962-1963 Grums IK:ssa, josta hän meni Brynäs IF:ään. Tuolloin Brynäsin valmentaja laittoi hänet puolustajaksi, mitä ihmeteltiin ensin, mutta myöhemmin se osoittautui hyväksi ratkaisuksi. Svedberg valittiin Ruotsin liigan tähdistökentälliseen vuonna 1965, ja hän myös pelasi saman vuoden MM-kisoissa, joissa Ruotsi sai pronssia. Svedberg siirtyi kaudeksi 1965-1966 Ruotsin toisella sarjatasolla pelanneeseen Mora IK:hon, joka kuitenkin nousi pääsarjaan heti seuraavana vuonna. Svedberg valittiin sarjansa tähdistöjoukkueeseen joka kerta vuosina 1966-1971, ja oli myös vuoden 1969 MM- kisojen All-Star -kentällisessä. Hän oli voittamassa kyseisistä MM-kisoista hopeaa; Ruotsi hävisi kultamitalin maalierolla. Svedberg oli pelannut myös Grenoblen olympialaisissa 1968, joissa Ruotsi sijoittui neljänneksi. Olympiakisojen jälkeen hänet kutsuttiin PHK TsSKA Moskovan joukkueeseen, jonka kanssa hän harjoitteli ja myös pelasi yhden harjoitusottelun. Hän kuitenkaan ei jatkanut seurassa, vaan meni vuonna 1969 Detroit Red Wingsin harjoitusleirille. Svedberg päätti palata leirin jälkeen takaisin Ruotsiin pelaamaan huolimatta siitä, että häntä pyydettiin jäämään Detroitiin. Svedberg voitti jälleen MM-mitalin vuoden 1970 kisoissa, joissa Ruotsi sai hopeaa ja Svedberg oli tähdistoketjussa. Samana vuonna IIHF nimesi hänet turnauksen parhaaksi puolustajaksi. Tuohon aikaan Svedberg pelasi seuratasolla Timrå IK:ssa. Svedberg voitti vielä vuonna 1971 MM-pronssia maansa joukkueessa Sveitsissä pidetyistä kisoista. Svedberg kuoli vuoden 1972 kesällä autokolarissa juuri uransa huipulla. Hän pelasi Ruotsin pääsarjassa yhteensä 229 ottelua, joissa hän teki 72 maalia, ja maajoukkueessa 125 ottelua tehden 16 maalia. Timrå IK on jäädyttänyt Svedbergin pelinumeron 5. == Tilastot == 1959-1960 Wifsta/Östrands IF Ruotsin liiga 1960-1961 Wifsta/Östrands IF Ruotsin liiga 3 3 1961-1962 Wifsta/Östrands IF Ruotsin liiga 10 10 1962-1963 Grums IK Ruotsin liiga 21 6 5 11 14 1963-1964 Brynäs IF Ruotsin liiga 6 10 16 6 1964-1965 Brynäs IF Ruotsin liiga 28 8 6 14 20 MM 7 1 3 4 4 1965-1966 Mora IK Ruotsin I-divisioona 1966-1967 Mora IK Ruotsin liiga 5 8 13 10 2 1 1 2 0 1967-1968 Mora IK Ruotsin liiga 28 12 16 28 14 OL 7 2 1 3 2 1968-1969 Mora IK Ruotsin liiga 21 5 7 12 0 4 1 3 4 4 MM 10 1 0 1 1969-1970 Timrå IK Ruotsin liiga 20 12 7 19 MM 10 1 3 4 4 1970-1971 Timrå IK Ruotsin liiga 28 8 16 24 15 MM 10 1 1 2 2 1971-1972 Timrå IK Ruotsin liiga 28 13 11 24 10 13 kautta yhteensä Ruotsi 229 72 96 168 81 5 2 5 7 4 Arvokisat 44 6 8 14 12 == Lähteet == Luokka:Ruotsalaiset jääkiekkoilijat Luokka:Liikenneonnettomuudessa kuolleet Luokka:Vuonna 1944 syntyneet Luokka:Vuonna 1972 kuolleet
K. W. Silfverberg

Karl Wiking Silfverberg, myös K. V. Silfverberg ja K. W. Silfverberg, (22. maaliskuuta 1883 Joensuu – 14. huhtikuuta 1965 Joensuu) oli suomalainen kirjailija. Silfverberg tuli ylioppilaaksi Helsingissä 1901.Ylioppilasmatrikkeli 1905–1907, Helsinki.fi Hän oli Viitasaaren yhteiskoulun rehtori 1908–1909.Viitasaaren yhteiskoulu 1905–1970, Suomen yksityisten oppikoulujen digitaalinen matrikkeli, viitattu 15.4.2022 == Teokset == Omalla nimellä: * Muutamia kasvatus-opillisia mietteitä, teoksessa Viitasaaren yhteiskoulu: kertomus lukuvuodelta 1907–1908. 1908 * Arthur Schopenhauer ajattelijana ja ihmisenä. Otava 1911 * Die Wirklichkeitsdualismus in seiner konkretesten Gestalt: eine erkenntnistheoretische Begriffsbestimmung; väitöskirja (Helsingin yliopisto). Helsingfors 1912 * Siveyden alkeet luonnollisella pohjalla: käsikirja nuorisolle ja opettajille; mukaelma Jules Payot'n "Moraalin oppikirjasta". Helsinki: Vapaa ajatus, 1916–1917 * Koulukysymys Suomen sos.-dem nuorisoliiton ohjelmassa: 6 liittokokoukselle; K. V. Silverbergin ja Hj. Eklundin esittämien alustusten sekä kokouksen päätöksen mukaan toim. Hj. Eklund. Pori: Suomen sos.-dem. nuorisoliitto, 1920 * Sosialidemokratia ja sosialismi. Kuopio: Savon Kansa, 1922 Nimellä K. Silovuori: * Ihmisyyden filosofiaa: esseitä ja runoutta. Joensuu: Tekijä, 1929 Nimellä Veikko Säilävä: * Epäluulo: näytelmä 5 näytöksessä. Helsinki: Tekijä, 1920 == Suomennoksia == * Otto Gaupp: Herbert Spencer: kehitysopin filosofi; tekijän luvalla suomentanut K. W. Silfverberg; suomennoksen tarkastanut Arvi Grotenfelt. Kansanvalistusseuran elämäkertoja 17. Helsinki: Kansanvalistusseura 1911 * Wilhelm Ostwald: Keksijät ja löytäjät. Kansanvalistusseuran toimituksia 161. Helsinki: Kansanvalistusseura 1912 * William James: Pragmatismi: uusi nimitys eräille vanhoille ajattelutavoille. Otava 1913 * Carl Ewald: Morsiusseppele y. m. juttuja ja seikkailuja: kansansatujen mukaan; tanskankielestä suomentanut K. W. Silfverberg. Kuopio: Suomen sos.-dem. nuorisoliitto, 1919 * Willi Münzenberg: Sosialistinen nuoriso-internationale; suomentanut K. W. S. Tampere: Suomen sos.-dem. nuorisoliitto, 1920 ==Lähteet== * ===Viitteet=== Luokka:Suomalaiset kirjailijat Luokka:Suomentajat Luokka:Vuonna 1883 syntyneet Luokka:Vuonna 1965 kuolleet
Lemmingmania

Lemmingmania on Amon Düül II-yhtyeen kokoelma-albumi vuosilta 1970-1973. Se julkaistiin vuonna 1974. == Kappaleet == ===A-puoli=== #"Archangel's Thunderbird" (Amon Düül II) - 3:30 #"Light" (Meid) - 3:48 #"Between The Eyes" (Karrer, Rogner, Weinzierl) - 2:24 #"Green Bubble Raincoated Man" (Weinzierl) - 5:04 #"Tables Are Turned" (Karrer, Rogner) - 3:34 ===B-puoli=== #"Rattlesnakeplumcake" (Rogner, Weinzierl) - 3:16 #"All The Years 'Round" (Rogner, Weinzierl, Knaup) - 4:07 #"Jail-House Frog" (Weinzierl) - 4:54 #"Burning Sister" (Excerpt from "Soap Shop Rock") (Amon Düül II) - 3:41 #"Lemmingmania" (Weinzierl) - 3:00 ===Gammarock Recordsin CD-painoksessa (2000) lisäksi:=== 11. "Phallus Dei" (Amon Düül II) - 20:47 ===SPV Revisited Recordsin CD-painoksessa (2006) lisäksi:=== 11. "Pig Man" 12. "Mozambique" 13. "Manana" 14. "Ladies Mimikry" 15. "All The Years 'Round" (video) Luokka:Vuoden 1974 kokoelma-albumit Luokka:Amon Düül II -yhtyeen albumit
Pim Bouwman

Pim Bouwman (s. 30. tammikuuta 1991 Vlissingen, Alankomaat) on alankomaalainen jalkapalloilija, joka edustaa Kyproksen jalkapalloliigassa pelaavaa Enosis Neon Paralimnia. Hän on pelipaikaltaan keskikenttäpelaaja. Bouwman pelasi NAC Bredan edustusjoukkueessa vuosina 2010–2012, esiintyen kahdesti Eredivisiessä. Hän siirtyi FC Inter Turkuun tammikuussa 2012 kaksivuotisella sopimuksella.Ilta-Sanomat Veikkausliigan kaudella 2012 hän pelasi 30 ottelua ja teki niissä viisi maalia. == Lähteet == Luokka:Alankomaalaiset jalkapalloilijat Luokka:Vuonna 1991 syntyneet Luokka:Elävät henkilöt
Kaupin tähtitorni

Kaupin tähtitorni eli Tampereen Ursan tähtitorni sijaitsee Tampereen Petsamossa, Kaupin uuden vesitornin päällä. Tähtitorni on Tampereen Ursan pääpaikka. Siellä järjestetään muun muassa tähtinäytöksiä sekä kursseja. == Lähteet == == Aiheesta muualla == Luokka:Suomen observatoriot Luokka:Tampereen nähtävyydet Luokka:Tampereen rakennukset ja rakennelmat Tähtitorni Luokka:Ursa
Drusus Julius Caesar

Drusus Julius Caesar (7. lokakuuta Oxford Classical Dictionary, hakusana "Iulius (RE 136) Caesar (1), Drusus" Hän oli kahdesti konsulina: vuonna 15, ja 21 yhdessä Tiberiuksen kanssa. Yhdessä Germanicuksen kanssa he olivat Tiberiuksen perillisiä. He olivat hyvissä väleissä.* Smith, Dictionary of Greek and Roman Biography and Mythology > v. 1, page 1087 – Drusus Caesar Germanicus kuitenkin kuoli vuonna 19, jonka jälkeen Drusus oli selkeästi Tiberiuksen seuraaja. Vuonna 22 Drusukselle myönnettiin kansantribuunin oikeudet. Drusus oli suosittu, mutta mahdollisesti väkivaltainen luonteeltaan. Drusus ei tullut toimeen pretoriaanikaartin päällikkö Sejanuksen kanssa. Drusus kuitenkin kuoli vuonna 23 jättäen Tiberiuksen vaille selkeää seuraajaa. Sejanuksen kukistuttua vuonna 31 väitettiin Drusuksen vaimon Livillan olleen Sejanuksen rakastaja ja myrkyttäneen Drusuksen. == Lähteet == Luokka:Antiikin roomalaiset Luokka:Vuonna 14 eaa. syntyneet Luokka:Vuonna 23 kuolleet
UK Truck Simulator

UK Truck Simulator on SCS Softwaren julkaisema simulaattoripeli, jossa ajetaan rekka-autolla Isossa-Britanniassa ympäri Englantia, Walesia, ja Skotlantia. Pelin liikenne on vasemmanpuoleinen ja ohjauspyörä on oikealla puolella. Pelin alussa rekalla pitää ajaa ison lastintarjoajayhtiön, Tradeauxin, Transinetin tai Stokesin, alaisena. Alussa yhdestä lastista saa noin 15 % osuuden riippumatta yhtiöstä. Alaisena et voi valita itse haluamiasi lasteja, vaan yhtiö päättää lastin tiedot. Peli muistuttaa paljon German Truck Simulatoria. German Truck Simulatorin tapaan pelillä on virallinen MAN-lisenssi. Peli julkaistiin 19. helmikuuta 2010.UK Truck Simulator Tech Info uk.gamespot.com == Lähteet == == Aiheesta muualla == * Luokka:Ajopelit Luokka:Simulaatiopelit Luokka:Vuoden 2010 videopelit Luokka:Windows-pelit
Ilmari Heikinheimo

Aatto Ilmari Heikinheimo (vuoteen 1906 Heikel; 8. marraskuuta 1891 Tornio – 7. maaliskuuta 1966 Helsinki) oli suomalainen kirjallisuudentutkija ja toimittaja. Heikinheimon vanhemmat olivat ylimetsänhoitaja Johan Henrik Heikel (1843–1917) ja tämän toinen puoliso Sally Armida Thauvón. Hänen veljensä oli jääkärikenraalimajuri Aarne Heikinheimo.Aikalaiskirja 1934, s. 187 (s.v. Aarne Heikinheimo). Ilmari Heikinheimo pääsi ylioppilaaksi 1910 ja valmistui filosofian kandidaatiksi 1914, maisteriksi 1923 ja lisensiaatiksi 1933. Hän väitteli tohtoriksi vuonna 1934 tutkielmalla, joka käsitteli K. A. Gottlundia.Kuka kukin on 1954, s. 187.Johan Henrik Heikel. Ylioppilasmatrikkeli 1853–1899. Heikinheimo oli Suomen Sotilas -lehden päätoimittajana 1919–1922, Werner Söderström Oy:n kirjallisuusosaston virkailijana 1922–1924, Porvoon naisopiston suomen kielen ja historian opettajana 1924–1928 ja Jyväskylän opettajaseminaarin suomen kielen lehtorina 1928–1933. Yleisradiossa hän oli esitelmäpäällikkönä 1933–1934 ja ohjelmapäällikkönä 1934–1945. Tämän jälkeen Heikinheimo oli Alfred Kordelinin säätiön asiamiehenä 1946–1951, Suomen akatemian va. sihteerinä 1948 sekä Helsingin opettajakorkeakoulussa suomen kielen ja historian lehtorina vuodesta 1948 sekä vararehtorina vuodesta 1951. == Teoksia == * Auringossa: Nuoren väen kesäkirja. Kirjoittaneet Valtteri Santala ja Ilmari Heikinheimo. Edistysseurojen kustannus, Helsinki 1921. * Piirteitä Gottlundin Otavan syntyhistoriasta. Suomalaisen Kirjallisuuden Seura, Helsinki 1930. * Yötä ja aamua: Piirteitä suomalaisuuden historiasta. Porvoo 1932. * Kaarle Aksel Gottlund: Elämä ja toiminta 1: Ensimmäinen työkausi. Väitöskirja. Porvoo 1933. * Radio tekijänä maamme henkisessä elämässä. Eripainos Valvoja-Aika n:o 3, 1942. Helsinki 1942. * K. Merikoski: Voimia ja vastavoimia. Elämäkerrallisen johdannon kirjoittanut Ilmari Heikinheimo. Valistus 1953. * Historian opetus. Jyväskylän kasvatusopillisen korkeakoulun opetusoppeja 3. WSOY 1955. * Suomen elämäkerrasto: 2584 Suomen historian merkkihenkilöä elämäkerroin ja kuvin. Toimittanut ja kirjoittanut Ilmari Heikinheimo. WSOY 1955. * Auroin, miekoin, miettehin: Kansakoulun historian oppikirja. Kirjoittaneet Lauri Santamäki ja Ilmari Heikinheimo, piirrokset Aarne Nopsanen. WSOY 1963. (5. painos 1972.) == Suomennoksia == * Ludvig Nordström: Päivä elämää: Hieman arkipäivän demokratiaa. (Alkuteos En dag av mitt liv.) Tammi 1943. * Åse Gruda Skard: Lapsia arkielämässä. (Alkuteos Barn i vardagslivet.) Ruotsinkielisestä painoksesta suomentaneet Toini ja Ilmari Heikinheimo. Tammi 1945. (2. painos 1951.) == Lähteet == == Aiheesta muualla == * Ilmari Heikinheimo : Eräs merkillinen kartta ja sen vaiheita, Suomen Kuvalehti, 14.07.1934, nro 29, s. 8, Kansalliskirjaston digitaaliset aineistot Luokka:Ylen henkilöstö Luokka:Suomalaiset kirjallisuustieteilijät Luokka:Suomalaiset opettajat Luokka:Suomentajat Luokka:Vuonna 1891 syntyneet Luokka:Vuonna 1966 kuolleet
Giuseppe Dossena

Giuseppe Dossena (s. 2. toukokuuta 1958 Milano, Italia) on italialainen jalkapalloilija ja jalkapallovalmentaja. Pelaajaurallaan hän voitti maailmanmestaruuden MM-kisoissa 1982. Hän on toiminut muun muassa Ghanan ja Albanian maajoukkueiden valmentajana. Viimeksi hän valmensi etiopialaista Saint Georgea vuosina 2010–2012. Dossena pelasi koko ammattilaisuransa ajan Italiassa edustaen Torinoa, Pistoiesea, Cesenaa, Bolognaa, Udinesea, Sampdoriaa ja Perugiaa. Italian A-maajoukkueessa hän pelasi 38 ottelua ja teki yhden maalin vuosina 1981–1987. Ainoissa arvokisoissaan, MM-kisoissa 1982, Dossena oli voittamassa Italialle sen kolmatta maailmanmestaruutta mutta ei päässyt pelaamaan lopputurnauksessa yhtään ottelua. Pelaajauransa jälkeen Dossena on toiminut päävalmentajana Ghanan ja Albanian maajoukkueissa, saudiarabialaisessa Al-Ittihadissa, italialaisessa Lodigianissa sekä etiopialaisessa Saint Georgessa. Lisäksi Dossena on toiminut apuvalmentajana italialaisessa Triestinassa ja Paraguayn maajoukkueessa, jossa päävalmentajana oli tuolloin niin ikään italialainen Cesare Maldini. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Vuonna 1958 syntyneet Luokka:Elävät henkilöt
Tarkoitettu

Tarkoitettu on nuorille aikuisille suunnattu Ally Condien romaani vuodelta 2010. Tarkoitettu on myös trilogian ensimmäinen osa. ==Juoni== Tarkoitettu sijoittuu tulevaisuuden maailmaan, uuteen uljaaseen Yhteiskuntaan. Päähenkilö on 17-vuotias Cassia-tyttö. Maailma, jossa hän elää, on täydellisen säännelty ja elämä ennalta suunniteltu. Kaikki pukeutuvat samalla tavalla ja syövät samaa ruokaa, jonka Yhteiskunta lähettää heille valmiina. Kansalaiset tekevät mitä käsketään ja menevät minne määrätään. Jopa vapaa-aika on tarkasti ohjattua. Lisäksi heillä on aina mukanaan kolme pilleriä, vihreä, punainen ja sininen. Pillerit pitävät huolta siitä, etteivät kansalaiset esimerkiksi toimi yhteiskuntaa vastaan. Kun Cassia täyttää 17, hänelle esitellään hänen tuleva kumppaninsa. Parit ovat yleensä toisilleen ennalta tuntemattomia, Yhteiskunnan valitsemia optimaalisesti yhteen sopivia henkilöitä. Cassialle valittu kumppani on kuitenkin yllättäen hänen paras ystävänsä Xander. Mutta kun Cassia myöhemmin tutkii tarkemmin Xanderin tietoja saamaltaan levykkeeltä, ruudulle ilmestyvät toisen pojan kasvot. Poika on Ky, ”poikkeava”, yksilö joka saa elää Yhteiskunnassa, mutta ei koskaan mennä naimisiin tai saada lapsia. Kyn kasvot nähtyään Cassian mieli täyttyy kysymyksillä ja entisen mallikansalaisen sokea usko Yhteiskuntaan alkaa murtua. ==Lähteet== Luokka:Yhdysvaltalaiset nuorten fantasiaromaanit Luokka:Vuoden 2010 kirjat
Ally Condie

pienoiskuva|oikea|Ally Condie. Allyson ”Ally” Braithwaite Condie on yhdysvaltalainen kirjailija. Hänen tunnetuin teoksensa on vuonna 2010 (suomeksi 2011) ilmestynyt Tarkoitettu, joka aloittaa samannimisen trilogian. ==Tuotanto== Tarkoitettu () on nuorille aikuisille suunnattu romaani, joka ilmestyi Yhdysvalloissa 30. marraskuuta 2010. Suomeksi se ilmestyi Tammen kustantamana seuraavana vuonna. Teos oli New York Timesin bestseller. Trilogian seuraava osa Rajalla (Crossed) ilmestyi Yhdysvalloissa 1. marraskuuta 2011 ja Suomessa 31. toukokuuta 2012. Viimeinen osa, Perillä (Reached) ilmestyi marraskuussa 2012. Kirjasarjan käännösoikeudet on myyty yli 30 maahan. ==Yksityiselämä== Condie on entinen lukion äidinkielenopettaja, joka asuu Salt Lake Cityssä, Utahissa, miehensä ja neljän lapsensa kanssa. Condiella on kolme poikaa, ja yksi tytär. Condie rakastaa lukemista, juoksemista, syömistä ja miehensä kitaransoiton kuuntelemista. == Suomennetut teokset == * * * ==Lähteet== * http://www.kirjaseuranta.fi/Ally_Condie/Tarkoitettu/ * http://www.goodreads.com/author/show/1304470.Ally_Condie * http://www.bookplus.fi/kirjat/condie,_ally/rajalla-17079830 ===Viitteet=== ==Aiheesta muualla== *Condie Penguin Random House -kustantamon sivuilla Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset tieteiskirjailijat Luokka:Syntymävuosi puuttuu Luokka:Elävät henkilöt
Katja Leppäkoski

Katja Leppäkoski (s. 24. huhtikuuta 1971 Rauma) on suomalainen kulttuurijohtaja, joka työskentelee Logomon toimitusjohtajana maaliskuusta 2023 lähtien. Hän on aikaisemmin toiminut muun muassa Kulttuuritehdas Korjaamon toimitusjohtajana 2021–2023, Pori Jazzin toimitusjohtajana 2004–2012 ja Helsingin Musiikkitalon johtajana 2012–2016. == Ura == Leppäkoski on filosofian maisteri Jyväskylän yliopistosta, jossa hän on opiskellut musiikkitiedettä, cultural managementia ja journalistiikkaa. Lisäksi hänellä on MBA-tutkinto Porin yliopistokeskuksesta. Pori Jazzin palvelukseen Leppäkoski tuli vuonna 1996. Seuraavana vuonna hänet nimitettiin tuotantopäälliköksi, ja vuonna 2004 Leppäkoskesta tuli Pori Jazzin toimitusjohtaja. Leppäkoski siirtyi Helsingin Musiikkitalon toimitusjohtajaksi osapäiväisesti huhtikuussa 2012 ja kokopäivätoimisesti elokuussa samana vuonna. Hän joutui eroamaan Musiikkitalon johtajan työstä 2016 ja alkoi toimia muun muassa konsulttina, kunnes aloitti Kulttuuritehdas Korjaamon johdossa 2021.. == Yksityiselämä == Leppäkosken aviopuoliso on saksofonisti Jukka Perko. == Lähteet == Luokka:Kulttuurijohtajat Luokka:Vuonna 1971 syntyneet Luokka:Elävät henkilöt
American McGee’s Alice

American McGee's Alice on Rogue Entertainmentin kehittämä toimintaseikkailupeli. Peli on julkaistu vuonna 2000 Windowsille. Pelin päähenkilö Alice on suljettu mielisairaalaan toistuvien itsemurhayritysten jälkeen. Pelille on julkaistu vuonna 2011 jatko-osa Alice: Madness Returns, jonka yhteydessä peli on julkaistu myös konsoleille. ==Aiheesta muualla== * * Luokka:Vuoden 2000 videopelit Luokka:Toimintaseikkailupelit Luokka:Tasohyppelyt Luokka:Kauhuvideopelit Luokka:Windows-pelit Luokka:Mac OS -pelit Luokka:PlayStation 3 -pelit Luokka:Xbox 360 -pelit Luokka:Yhdysvalloissa kehitetyt videopelit Luokka:Liisa Ihmemaassa
Peter Clodt von Jürgensburg

Peter Clodt von Jürgensburg (tunnetaan myös nimellä Pjotr Karlovitš Klodt, , 8. kesäkuuta (J: 24. toukokuuta) 1805 Pietari – 20. marraskuuta (J: 8. marraskuuta) 1867 Rantamäki, Suomen suuriruhtinaskunta) oli keisari Nikolai I:n suosikkikuvanveistäjä. Hän kuului alun perin baltiansaksalaiseen vapaaherralliseen Clodt von Jürgensburg -aatelissukuun. Hänen veljentyttärensä oli Elisabeth Clodt von Jürgensburg, joka avioitui suomalaisen Alexander Järnefeltin kanssa, ja jonka lapsia olivat muiden muassa kirjailija Arvid Järnefelt ja taidemaalari Eero Järnefelt. Clodt von Jürgensburg on suunnitellut myös Helsingin Santahaminassa olevan muistomerkin Viaporin pommituksessa 1855 menehtyneille Venäjän laivaston sotilaille.Viaporin pommituksen uhrien muistomerkki Julkiset veistokset -tietokanta. Helsingin kaupungin taidemuseo. Viitattu 30.3.2012. == Teokset == Kuva:Horseman.jpg|Yksi Anitškovin sillan hevospatsaista Kuva:Klodt anichkov.jpg|Yksi Anitškovin sillan hevospatsaista Kuva:Klodt 03.jpg|Yksi Anitškovin sillan hevospatsaista Kuva:Monument Nikolay I 01.JPG|Nikolai I:n ratsastajapatsas Kuva:Narva Triumphal Gate.jpg|Narvan riemukaari Kuva:Нарвские ворота - центральная композиция (центральный фрагмент).jpg|Narvan riemukaari (yksityiskohta) Kuva:Krylov summer garden.jpg|Ivan Krylovin monumentti Pietarin Kesäpuistossa Kuva:Nicolai gift.jpg|Pronssiratsastaja Napolin kuninkaallisessa palatsissa ==Lähteet== ==Aiheesta muualla== Luokka:Venäläiset kuvanveistäjät Luokka:Vuonna 1805 syntyneet Luokka:Vuonna 1867 kuolleet
Livilla

thumb|Naisen kuva Grand Camée de France -kameessa, jonka on epäilty esittävän Livillaa. Livilla eli Claudia Livia Julia (n.13 eaa. - 31) oli antiikin roomalainen nainen. Hänen isänsä oli Nero Claudius Drusus ja hänen äitinsä Antonia Minor. Hänen veljiään olivat Germanicus ja Claudius. Hän oli naimisissa kahdesti, ensin Gaius Caesarin kanssa, joka oli Augustuksen lapsenlapsi. He menivät naimisiin 1 eaa. Gaius kuitenkin kuoli 4 jaa. ja pian sen jälkeen Livilla meni naimisiin Drusus Julius Caesarin, Tiberiuksen pojan kanssa. He saivat tyttären Julian ja kaksoset Germanicuksen ja Tiberius Gemelluksen. Germanicuksen kuoleman jälkeen Drusus oli Tiberiuksen todennäköisin perillinen, mutta hän kuoli 23. Tiberiuksen ollessa vailla selvää perijää, Livilla ja Agrippina kilpailivat saadakseen oman poikansa seuraavaksi keisariksi. Mahdollisesti tällöin Livilla aloitti suhteensa Sejanuksen kanssa. Vuonna 25 Sejanus pyysi Tiberiukselta lupaa avioitua Livillan kanssa, mutta Tiberius torjui ehdotuksen. Tiberiuksen vetäydyttyä Caprille Sejanus oli käytännössä Rooman vaikutusvaltaisin mies. Sejanuksen avulla Livilla hankkiutui eroon tyttärensä miehestä Nero Julius Caesarista, Agrippinan vanhimmasta pojasta. Vuonna 30 Sejanus sai mahdollisesti luvan mennä naimisiin Livillan kanssa ja erosi vaimostaan.Lightman, hakusana "Livilla, Livia Julia Claudia" Sejanus kukistui vuonna 31, kun Antonia Minor kertoi Tiberiukselle Sejanuksen juonitteluista. Sejanus teloitettiin ja Roomassa aloitettiin puhdistukset. Ennen itsemurhaansa Sejanuksen entinen vaimo Apicata lähetti Tiberiukselle kirjeen, jossa syytti Livillan myrkyttäneen Drusuksen. Kirje saattoi olla kosto Livillan ja Sejanuksen suhteesta, mutta Tiberius otti syytöksen vakavasti. Kidutuksen avulla tunnustus saatiin Livillan lääkäriltä ja orjalta.Lightman, hakusana "Apicata" Tunnustusten avulla Livilla tuomittiin ja annettiin äitinsä huostaan. Livilla joko näännytettiin nälkään tai hän itse näännytti itsensä. Livillan muisto kirottiin (damnatio memoriae).Oxford hakusanalla ”Livia (RE ’Livius’ 38) Iulia (or Claudia)” ==Lähteet== * * ===Viitteet=== Luokka:Antiikin Rooman naiset Luokka:Vuonna 31 kuolleet
Robert Pearce

Robert Edward Pearce (29. helmikuuta 1908 Wyaconda - 15\. maaliskuuta 1996) oli yhdysvaltalainen vapaapainija ja olympiavoittaja. Pearce voitti NCAA:n mestaruuden vuonna 1931 ja oli loppukilpailussa myös 1932. Hän voitti vuonna 1932 Los Angelesin olympialaisissa kultaa alle 56-kiloisten sarjasta. Pearce opiskeli Oklahoman osavaltionyliopistossa, jonka opiskelijana hän voitti kaksi AAU:n mestaruutta. == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1908 syntyneet Luokka:Vuonna 1996 kuolleet
Jure Šinkovec

Jure Šinkovec (s. 3. heinäkuuta 1985) on slovenialainen mäkihyppääjä, joka kilpaili kansainvälisellä tasolla vuosina 2004–2016. Hän edusti SSK SAM Ihan -seuraa. Šinkovec kuului Slovenian joukkueeseen, joka sai pronssia Vikersundin lentomäen MM-kilpailuissa 2012. Henkilökohtaisessa kilpailussa hän oli 26:s. Nämä olivat hänen ainoat arvokilpailunsa. Maailmancupissa hän kilpaili ensimmäisen kerran Kuusamossa marraskuussa 2005. Ensimmäisen pistesijansa hän saavutti oltuaan 21:s Sapporossa tammikuussa 2006. Parhaimmillaan hän sijoittui 11:nneksi niin ikään Sapporossa tammikuussa 2012. Hän kuului maailmancupin joukkuemäen voittaneeseen Slovenian joukkueeseen Oberstdorfin lentomäessä helmikuussa 2012. Continental cupissa hän voitti kolme osakilpailua. Kesä-GP-kilpailussa hän sijoittui parhaimmillaan toiseksi. == Lähteet == == Aiheesta muualla == Luokka:Slovenialaiset mäkihyppääjät Luokka:Vuonna 1985 syntyneet Luokka:Elävät henkilöt
Emilio Merchán

Emilio Merchán Alonso (s. 29. helmikuuta 1976 Zamora) on espanjalainen meloja. Hänen seuransa on Caja Duero-Iberdrola-Amigos del Remo. Merchán osallistui olympialaisiin ensimmäistä kertaa Atlantassa 1996. Hän oli tuolloin mukana maansa viidenneksi sijoittuneessa tuhannen metrin kajakkinelikkojoukkueessa. Merchán meloi myös Espanjan kajakkinelikossa 200 metrin matkalla seuraavan vuoden MM-kisoissa, joissa joukkue oli kuudes. Hän sijoittui 1 000 metrin kajakkiyksiköissä yhdeksänneksi Sydneyn olympialaisissa 2000. Merchán voitti EM-kisoissa 2001 pronssia 500 metrin kajakkiyksikössä ja kilpaili myös saman matkan kajakkikaksikoissa, joissa Merchán ja Carlos Perez Rial olivat neljänsiä sekä 200 metrin kajakkikaksikoissa, joissa Espanjan joukkue oli viides. Merchán alkoi myöhemmin kilpailla maraton-MM-kisoissa, joissa hän sai kajakkiyksiköistä hopeaa vuonna 2005, pronssia 2006 ja kultaa vuosina 2007 ja 2008. Samalla kun Merchán kisasi maratonmatkoilla, hän oli mukana myös ratamelonnan arvokisoissa; hän sijoittui 1 000 metrin kajakkiyksiköissä yhdeksänneksi vuoden 2007 MM-kilpailuissa ja sai kultaa saman matkan kajakkikaksikoista vuonna 2009. Hän oli vuoden 2009 maratonmatkojen MM- kisoissa viides ja päätyi seuraavan kauden ratakisoissa B-finaaliin kilometrin matkalla kajakkikaksikossa. == Lähteet == Luokka:Espanjalaiset melojat Luokka:Vuonna 1976 syntyneet Luokka:Elävät henkilöt
Hendrik Großöhmichen

Hendrik Großöhmichen (s. 6. kesäkuuta 1985 Hannover, Saksa) on saksalainen jalkapalloilija. Hän on pelipaikaltaan keskuspuolustaja tai puolustava keskikenttäpelaaja. Großöhmichen allekirjoitti tammikuussa 2012 vuoden mittaisen sopimuksen FC Lahden kanssaVeikkausliiga, ja siirtyi samalla ensimmäistä kertaa kotimaansa ulkopuolelle. Aikaisemmin hän on edustanut myös Hannoverin kakkosjoukkuetta, Osnabrückiä, Holstein Kieliä, Magdeburgia ja Hansa Rostockia. == Lähteet == Luokka:Saksalaiset jalkapalloilijat Luokka:Vuonna 1985 syntyneet Luokka:Elävät henkilöt
Aníbal Fernandes

Aníbal Ferreira Fernandes (s. 29. helmikuuta 1968) on portugalilainen entinen koskimeloja. Hän osallistui Atlantan olympialaisissa 1996 kajakkiyksikköjen kilpailuun, jossa hän oli kolmaskymmenes. == Lähteet == * Fernandesin profiili sports-reference.com -sivustolla Luokka:Portugalilaiset koskimelojat Luokka:Vuonna 1968 syntyneet Luokka:Elävät henkilöt
Koston yö

Koston yö (The Last Hour tai Concrete Hour) on vuonna 1991 ensi-iltansa saanut yhdysvaltalainen toimintaelokuva, jonka on ohjannut William Sachs ja käsikirjoittanut Jim Byrnes. Pääosassa esiintyvät Michael Paré ja Shannon Tweed. == Juoni == Eric on pörssimeklari, joka on naimisissa mafiaan kuuluvan naisen kanssa. Hän on huijannut suuren rahamäärän ja yrittää paeta tilannetta muuttamalla nimensä ja kasvonsa. Eräänä iltana Lombardin mafia sieppaa hänen vaimonsa ja vaatii rahojaan takaisin. Ericin lisäksi Susanin entinen aviomies ja poliisi Jeff ilmaantuu paikalle, mutta hän saa myös huomata entisen vaimonsa kadonneen. He lähtevät yhdessä pelastamaan Susanin. == Näyttelijät == == Vastaanotto == Video-oppaassa vuodelta 1994 Harri Närhi moittii elokuvaa tympeäksi, näyttelijöitä puiseviksi ja käsikirjoitusta Die Hardia kopioivaksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1991 yhdysvaltalaiset elokuvat Luokka:Yhdysvaltalaiset toimintaelokuvat
Jenny Castro

Jenny Castro Bravo (s. 29. helmikuuta 1976) on venezuelalainen taitouimari. Hän osallistui Virginia Ruízin kanssa vuoden 2000 olympialaisten parikilpailuun, jossa pari oli karsinnan 21. paras jääden pois finaalista. Castron ja Ruízin taakse jäi karsinnassa vain kolme joukkuetta. == Lähteet == Luokka:Venezuelalaiset taitouimarit Luokka:Vuonna 1976 syntyneet Luokka:Elävät henkilöt
Tampereen musiikkijuhlat

Tampereen Musiikkijuhlat järjestää kolmea musiikkifestivaalia Tampereella. Tampereen Musiikkijuhlat on osa Tampereen kaupungin Kaupunkikulttuuriyksikköä. ==Tampere Jazz Happening== Tampere Jazz Happening järjestetään vuosittain loka-marraskuun vaihteessa. Vuonna 1982 alkunsa saaneen festivaalin ohjelma koostuu monimuotoisesta, modernista jazzista. Tapahtumapaikkoina toimivat Tullikamari ja Telakka. ==Tampereen sävel== Tampereen Sävel järjestetään parittomien vuosien kesäkuussa. Ensimmäisen kerran vuonna 1975 järjestetyn festivaalin ohjelma koostuu kuorokatselmuksesta, yhtyelaulukilpailusta, konserteista ja kursseista. Päätapahtumapaikkana toimii Tampere-talo. ==Tampere Biennale== Tampere Biennale esittelee suomalaisten säveltäjien nykyaikaista klassista musiikkia. Tapahtuma on järjestetty vuodesta 1986 alkaen parillisten vuosien huhtikuussa. Luokka:Musiikkitapahtumat Suomessa Luokka:Jazztapahtumat Suomessa Luokka:Tampereen musiikki Musiikkijuhlat
Vhäldemar

Vhäldemar on espanjalainen heavy/power metalli -yhtye. Se perustettiin Baracaldosa vuonna 1999/2000. ==Julkaisut== * Vhäldemar (maqueta) (2001) * Fight to the End (2002) * I Made my Own Hell (2003) * Metal of the World (2010) * Shadows of Combat (2013) * Old King's Visions (EP) (2017) * Against all Kings (2017) * Straight To Hell (2020) ==Aiheesta muualla== Myspace Luokka:Espanjalaiset metalliyhtyeet Luokka:Espanjalaiset power metal -yhtyeet Luokka:Speed metal -yhtyeet
Laura Asadauskaitė

Laura Asadauskaitė (s. 29. helmikuuta 1984 Vilna) on liettualainen nykyaikainen viisiottelija ja olympiavoittaja. Asadauskaitė aloitti aikuisten tasolla kilpailemisen vuonna 2003, jolloin hän oli muun muassa EM-kilpailujen 21. paras. Hän sai MM-kisojen henkilökohtaisesta kilpailusta pronssia vuonna 2007, mutta sijoittui vasta viidenneksitoista Pekingin olympialaisissa 2008. Asadauskaitė voitti vuonna 2008 EM-kultaa viestistä ja sai henkilökohtaisesta kilpailusta hopeamitalin. Hän voitti hopeaa myös seuraavan vuoden MM- kilpailujen henkilökohtaiselta matkalta. Asadauskaitė on naimisissa Andrejus Zadneprovskisin kanssa ja jätti kauden 2010 väliin, sillä hän synnytti lapsen. Hän oli vuonna 2011 maailmancup-finaalin toinen ja sai Euroopan- mestaruuskilpailuista pronssia sekä henkilökohtaisesta kisasta että viestistä. Asadauskaitė valittiin samana vuonna Liettuan vuoden naisurheilijaksi. Asadauskaitė voitti Lontoon olympialaisissa 2012 nykyaikaisen viisiottelun olympiakultaa. == Lähteet == Luokka:Liettualaiset nykyaikaiset viisiottelijat Luokka:Liettualaiset olympiavoittajat Luokka:Vuonna 1984 syntyneet Luokka:Elävät henkilöt
Malawin vaakuna

Malawin vaakuna on Malawin tunnus lipun, kansallislaulun ja moton ohella. Se on otettu käyttöön vuonna 1964. Vaakunan kilvessä on aaltokoroa kuvaamassa Njassajärveä. Keskellä kilpeä on leijona, joka kertoo maan kuulumisesta Kansainyhteisöön. Alhaalla on nouseva Aurinko, joka on peräisin siirtomaa- aikaisesta Njassamaan vaakunasta. Kilvenkannattajina on leijona ja leopardi ja kypäränkoristeena kotka, jotka ovat alueelle tyypillisiä eläimiä. Vaakunan jalusta esittää Mlanje-vuorta. Vaakunassa on valtion motto Unity and Freedom, suomeksi Yhtenäisyys ja vapaus. ==Lähteet== Vaakuna Luokka:Valtioiden vaakunat
Luhtasara

Luhtasara (Carex vesicaria) on monivuotinen kasvilaji sarojen suvussa. == Ulkonäkö == Luhtasara kuuluu erilaistähkäisten kolmiluottisten sarojen ryhmään. Se kasvaa löyhästi mätästävänä 30–70 senttimetriä korkeaksi. Lehdet ovat lähes varren pituisia, 4–8 mm leveitä. Emikukan esilehti eli pullakko on munanmuotoinen, 5–8 mm pitkä. Ulkonäöltään luhtasara muistuttaa Suomessa erittäin yleisenä kasvavaa pullosaraa (Carex rostrata) sekä myös kaislasaraa (Carex rhynchophysa).Retkeilykasvio 1998, s. 542–559. Luhtasara risteytyy kaislasaran, pullosaran, jouhisaran ja kiiltosaran kanssa. Luhtasaralla voi esiintyä luhtasarannoki (Anthracoidea subinclusa) -nokisientä. == Luhtasara Suomessa == Suomessa luhtasara on yleinen koko maassa paitsi aivan Pohjois- Lapissa. Se kasvaa järvien ja jokien rannoilla, ojissa, allikoissa ja tulvaniityillä. == Lähteet == * === Viitteet === == Aiheesta muualla == * Kasviatlas: Luhtasaran levinneisyys Suomessa. * Pinkka – Lajintuntemuksen oppimisympäristö: Luhtasara (Carex vesicaria) * ITIS: Carex vesicaria * United States Department of Agriculture (USDA): Carex vesicaria * Flora of China: Carex vesicaria Luokka:Sarat
Jaime Arbós

Jaime Arbós Serra (s. 29. helmikuuta 1952 Terrassa) on espanjalainen entinen maahockeypelaaja ja olympiamitalisti. Hän pelasi seuratasolla Atlètic Terrassa HC:ssa. Arbós pelasi neljissä olympialaisissa vuosina 1972-1984\. Hän oli kentällä kahdeksassa pelissä Münchenin kisoissa 1972, joissa Espanja oli seitsemäs, ja oli voittamassa kultaa Barcelonan EM-kilpailuista 1974. Vuoden 1976 olympialaisissa Espanja oli kuudes ja Arbós teki yhden maalin seitsemässä ottelussa. Hän oli voittamassa hopeaa Moskovan kisoista 1980 ja osallistui vielä Los Angelesin olympialaisiin 1984, joissa hän teki neljä maalia. == Lähteet == Luokka:Espanjalaiset maahockeypelaajat Luokka:Espanjalaiset olympiamitalistit Luokka:Vuonna 1952 syntyneet Luokka:Elävät henkilöt
Törrösara

Törrösara (Carex muricata) on monivuotinen kasvilaji sarojen suvussa. == Ulkonäkö == Törrösara muistuttaa suuresti hakarasaraa (Carex spicata) ja kuuluu yhtäläistähkäisten kaksiluottisten sarojen ryhmään. Se kasvaa 15–60 senttimetriä korkeaksi. Törrösaran varsi on roteva ja yläosastaan hyvin karhea. Lehdet ovat 3–4 mm leveitä ja niiden kielekkeen kaari on tylppä, erona hakarasaraan. Kukintona on 2–3,5 cm pitkä tähkistö, joka koostuu 4–7 tähkäosasta. Niistä alimmat ovat toisistaan erilliset ja siirottavat. Pullakot ovat kiiltäviä, eri suuntiin kääntyneitä, 3–4,5 mm pitkiä ja niiden suuota on lyhyt. Retkeilykasvio 1998, s. 549. == Levinneisyys == Törrösara esiintyy alkuperäisenä useimmissa Euroopan maissa ja Aasian länsipuoliskolla. == Törrösara Suomessa == Suomessa törrösaraa tavataan melko yleisenä eteläosassa, etenkin Ahvenanmaalla ja Varsinais-Suomessa. Lounais-Suomessa lajia pidetään alkuperäisenä, muuten muinaistulokkaana. Sen kasvupaikkoja ovat kuivat niityt ja pientareet. == Lähteet == * === Viitteet === == Aiheesta muualla == * Kasviatlas 2022: Törrösaran (Carex muricata) levinneisyys Suomessa. * Pinkka – Lajintuntemuksen oppimisympäristö: Törrösara (Carex muricata) * ITIS: Carex muricata * United States Department of Agriculture (USDA): Carex muricata Luokka:Sarat
Brian Lentz

Brian Pavia Lentz (s. 29. helmikuuta 1968 Glostrup) on tanskalainen entinen nyrkkeilijä. Hän edusti seuratasolla kööpenhaminalaista IK99:ä. Lentz sijoittui EM-kilpailuissa 1991 alle 75-kiloisten sarjan viidenneksi. Hän kilpaili samassa painoluokassa myös Barcelonan olympialaisissa 1992, joissa hän putosi toisen kierroksen jälkeen ja oli jaetulla yhdeksännellä sijalla. Lentz oli vuonna 1996 jälleen EM-kisojen viides, tällä kertaa alle 81-kiloisissa. == Lähteet == Luokka:Tanskalaiset nyrkkeilijät Luokka:Vuonna 1968 syntyneet Luokka:Elävät henkilöt
Nigerin vaakuna

Nigerin vaakuna on Nigerin tunnus lipun, kansallislaulun ja moton ohella. Vaakuna on otettu käyttöön vuonna 1962. Vaakunan kilven keskellä on Aurinko. Sen vasemmalla puolella on hirssin tähkiä, oikealla puolella keihäs ja kaksi tuaregimiekkaa. Auringon alla on puhvelin pää. Hirssintähkät kuvaavat maanviljelystä ja puhvelinpää karjankasvatusta. Keihäs ja miekat kertovat alueella aiemmin sijainneista valtioista. Kilven molemmin puolin on kaksi Nigerin lippua. Kilven alapuolella olevassa nauhassa on maan virallinen ranskankielinen nimi République du Niger. ==Lähteet== * Luokka:Valtioiden vaakunat Vaakuna
Nuijasara

Karttusara, aiemmin nuijasara, (Carex buxbaumii) on tuulipölytteinen monivuotinen kasvilaji sarojen suvussa. == Taksonomia == Karttusara on jaettu eri alalajeihin. Suomessa tavatut kaksi alalajia ovat rantanuijasara (C. buxbaumii subsp. buxbaumii) ja lapinnuijasara (C. buxbaumii subsp. mutica). Nykyisin alalajeja ei tunnisteta, vaan rantanuijasara luokitellaan karttusaran synonyymiksi ja lapinnuijasara eri lajiksi vuomasara (Carex adelostoma). Karttusara ja vuomasara muodostavat yhdessä karttusararyhmän (Carex buxbaumii -ryhmä).Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. == Ulkonäkö ja koko == Karttusara kuuluu valeyhtäläistähkäisten kolmiluottisten sarojen ryhmään. Se kasvaa 20–80 senttimetriä korkeaksi. Juurakko on pitkä. Varsi on pysty, jäykkä ja täyteinen. Tyvitupet ovat tumman punertavat, usein ripsilaitaiset. Lehdet ovat ruodittomat, tupelliset ja vartta lyhyemmät. Lehtilapa on 2–4 millimetriä leveä, jäykkä ja sinivihreä. Kukinto on 3–10 senttimetriä pitkä, harsu ja koostuu 3–6 tähkästä. Tähkät ovat 10–25 mm pitkiä, ja emi- ja hedekukat ovat yleensä eri tähkissä. Latvatähkä on nuijamainen, kärjestä emikukkainen, tyvestä hedekukkainen. Alemmat tähkät ovat pallomaisia tai pitkulaisia ja emikukkaisia. Tähkäsuomut ovat suippoja tai otakärkisiä ja mustia, keskisuoni on vihreä. Pullakot ovat 2–4,5 mm pitkiä, luumunmuotoisia, litteähköjä, himmeitä ja vaaleanvihreitä, pullakon suuota on hyvin lyhyt.Retkeilykasvio 1998, s. 570.Pinkka, Lajintuntemuksen oppimisympäristö: Karttusara (Carex buxbaumii) Karttusaralla voi esiintyä harvinaista nokisientä karttusarannokea (Anthracoidea buxbaumii). == Karttusara Suomessa == Lajia tavataan melko suuressa osassa Suomea, ei kuitenkaan aivan lännessä. Etelä-Suomessa karttusara on harvinainen ja Lapissa jokseenkin yleinen. Suomessa karttusara kasvaa ohutturpeisilla letoilla, suoniityillä, rannoilla ja puronvarsilla. Karttusara on rauhoitettu Ahvenanmaalla. == Lähteet == * * === Viitteet === == Aiheesta muualla == * Kasviatlas: Karttusaran (Carex buxbaumii) levinneisyys Suomessa. * ITIS: Carex buxbaumii * United States Department of Agriculture (USDA): Carex buxbaumii Luokka:Sarat
Aristides de Sousa Mendes

Aristides de Sousa Mendes do Amaral e Abranches (19. heinäkuuta 1885 – 3. huhtikuuta 1954) oli portugalilainen diplomaatti. Hän pelasti yli 30 000 henkilöä kansallissosialistien vainolta toimiessaan maansa konsulina Bordeaux’ssa Ranskassa. Pelastetuista 12 000 oli juutalaisia. Toimintansa takia Aristides Sousa de Mendes joutui Portugalin diktaattorin António de Oliveira Salazarin epäsuosioon ja menetti virkansa, palkkansa ja eläkkeensä. Monien ihmisten auttaja joutui elämään loppuelämänsä köyhyydessä. == Aiheesta muualla == * Aristides de Sousa Mendes - Yad Vashem. Luokka:Portugalilaiset diplomaatit Luokka:Vanhurskaat kansakuntien joukossa Luokka:Vuonna 1885 syntyneet Luokka:Vuonna 1954 kuolleet
Lee Gi-Yeol

Lee Gi-Yeol (; s. 29. helmikuuta 1940) on eteläkorealainen entinen kreikkalais-roomalaisen tyylin painija. Hän osallistui Tokion olympialaisissa 1964 alle 87-kiloisten sarjaan, jossa hän putosi toisen kierroksen jälkeen. == Lähteet == * Leen profiili sports-reference.com -sivustolla Luokka:Eteläkorealaiset kreikkalais-roomalaisen tyylin painijat Luokka:Vuonna 1940 syntyneet Luokka:Elävät henkilöt
Svilen Rusinov

Svilen Alidov Rusinov (; s. 29. helmikuuta 1964 Pleven) on bulgarialainen entinen nyrkkeilijä ja olympiamitalisti. Hän edusti seuratasolla TsSKA Sofiaa. Rusinov voitti vuonna 1986 pronssia MM-kisoissa alle 91-kiloisten sarjassa ja sai seuraavana vuonna vastaavasta sarjasta pronssia EM-kilpailuista. Hän osallistui vuonna 1988 Soulin olympialaisiin, joissa hän oli raskaan sarjan jaetulla yhdeksännellä tilalla hävittyään toisen kierroksen ottelunsa. Rusinov sai EM-pronssia yli 91-kiloisten sarjasta vuosina 1989 ja 1991. Rusinov voitti yli 91-kiloisten MM-hopeaa Sydneyssä 1991 hävittyään loppuottelussa Kuuban Roberto Baladolle. Hän sai seuraavana vuonna superraskaan sarjan olympiapronssia ja hävisi vuonna 1993 toistamiseen MM-finaalin Baladolle. Rusinov ryhtyi myöhemmin ammattilaiseksi, mutta otteli vain kerran ennen kuin lopetti uransa vuonna 1999. == Lähteet == Luokka:Bulgarialaiset nyrkkeilijät Luokka:Bulgarialaiset olympiamitalistit Luokka:Vuonna 1964 syntyneet Luokka:Elävät henkilöt
Revonsara

Revonsara (Carex otrubae) on monivuotinen kasvilaji sarojen suvussa. == Ulkonäkö == Revonsara kuuluu yhtäläistähkäisten kaksiluottisten sarojen ryhmään. Se muistuttaa ulkonäöltään paljon ketunsaraa (Carex vulpina), johon verrattuna alimman tähkän alla on selvä tukilehti ja varsilehtien kielekkeen kaari on pidempi, yli 5 millimetriä pitkä.Retkeilykasvio 1998, s. 548. == Revonsara Suomessa == Suomessa revonsaraa tavataan ainoastaan Ahvenanmaalla. Aiemmin se on kasvanut myös kahdessa paikassa Varsinais-Suomen rannikolla, mutta laji on nykyisin hävinnyt manner-Suomesta. Uhanalaisuusluokituksessa revonsara on vaarantunut (VU). Laji on rauhoitettu Ahvenanmaalla.Ahvenanmaan maakuntahallitus: Ahvenanmaalla rauhoitetut lajit. (pdf-tiedosto) Revonsaran kasvupaikkoja Suomessa ovat saviset merenrantaniityt ja kosteat niityt. == Lähteet == * === Viitteet === == Aiheesta muualla == * Suomen Lajitietokeskus: Revonsara (Carex otrubae) * Kasviatlas 2022: Revonsaran (Carex otrubae) levinneisyys Suomessa. Luokka:Sarat Luokka:Suomen vaarantuneet kasvit
Oxfordin rautatieasema

Oxfordin rautatieasema on yliopistostaan tunnetun Oxfordin kaupungin päärautatieasema Oxfordshiressä Englannissa. Se sijaitsee vajaan kilometrin päässä kaupungin keskustasta. Asemaa ylläpitää First Great Western, minkä lisäksi asemalla pysähtyy CrossCountryn ja Chiltern Railwaysin junia. Kaukojunaliikennettä on muun muassa Lontoon Paddingtonin rautatieasemalle sekä Newcastlen ja Manchesterin suuntiin. Tiedosto:Oxford railway station MMB 02 165123 165114.jpg|First Great Westernin juna saapuu Oxfordiin Tiedosto:Oxford Railway Station at dusk Nov 2011.jpg|Aseman laiturialuetta Tiedosto:Oxford station, with Up local train geograph-2548581-by-Ben-Brooksbank.jpg|Asema vuonna 1963 ==Lähteet== ==Aiheesta muualla== *Oxfordin rautatieasema National Railin sivuilla Luokka:Oxfordshiren rautatieliikennepaikat
Sep Vanmarcke

Sep Vanmarcke (s. 28. heinäkuuta 1988 Kortrijk, Belgia) on belgialainen maantiepyöräilijä. Hän aloitti ammattilaisuransa Topsport Vlaanderen-Mercator -joukkueessa 2010. Hän edusti Garmin-tallia 2011–2012, Belkin Pro Cycling Team / Team LottoNL-Jumbo -joukkuetta 2013–2016, EF Education Firstiä 2017–2020 ja viimeisinä ammattilaisvuosinaan 2021–2023 Israel Start-Up Nation / Israel - Premier Tech -joukkuetta. Aktiiviuransa jälkeen hän on työskennellyt apulaisjoukkueenjohtajana Israel - Paemier Techissä. Vanmarcke on menestynyt etupäässä yhden päivän kilpailuissa. Hän sijoittui Bernhard Eiselin jälkeen toiseksi vuoden 2010 Gent–Wevelgem-klassikossa. Hän voitti Omloop Het Nieuwsblad -kilpailun 2012. Hän sijoittui toiseksi Pariisi–Roubaix- suurklassikossa 2013 hävittyään loppukirissä irtiottokumppanilleen Fabian Cancellaralle. Flanderin ympäriajossa 2014 hän sijoittui neljän ajajan loppukirissä kolmanneksi. Vuoden 2016 Gent–Wevelgemissä hän sijoittui Peter Saganin jälkeen toiseksi neljän miehen loppukirissä.. Hän voitti Bretagne Classic Ouest-Francen 2019. == Saavutuksia == Lähteet: Cycling Archives, Pro Cycling Stats ;2009 :Tour du Haut Anjou (alle 23v), 1. etapin voitto ;2010 :Gent–Wevelgem, toinen ;2011 :E3 Harelbeke, neljäs ;2012 :Omloop Het Nieuwsblad, voitto :E3 Harelbeke, viides ;2013 :Pariisi–Roubaix, toinen :Grote Prijs Impanis-Van Petegem, voitto ;2014 :Kuurne–Bryssel–Kuurne, kolmas :E3 Harelbeke, viides :Gent–Wevelgem, neljäs :Flanderin ympäriajo, kolmas :Pariisi–Roubaix, neljäs :Norjan ympäriajo, 3. etapin voitto :Tour of Alberta, 3. etapin voitto ;2015 :Strade Bianche, neljäs :E3 Harelbeke. viides :Gent–Wevelgem, kuudes ;2016 :Gent–Wevelgem, toinen :Flanderin ympäriajo, kolmas :Pariisi–Roubaix, neljäs :Ster ZLM Toer, kokonaiskilpailun ja 4. etapin voitto ;2017 :Omloop Het Nieuwsblad, kolmas :Itävallan ympäriajo, pistekilpailun voitto :Prudential RideLondon-Surrey Classic, neljäs :Bretagne Classic Ouest-France, neljäs ;2018 :Omloop Het Nieuwsblad, kolmas :Dwars door Vlaanderen, kolmas :Pariisi–Roubaix, kuudes ;2019 :Tour du Haut Var, 1. etapin voitto :Pariisi−Roubaix, neljäs :Bretagne Classic Ouest-France, voitto ;2021 :Omloop Het Nieuwsblad, kolmas :Flanderin ympäriajo, viides :Settimana Ciclistica Italiana, kokonaiskilpailussa toinen ;2022 :Maryland Cycling Classic, voitto ;2023 :Gent–Wevelgem, kolmas == Lähteet == Luokka:Belgialaiset maantiepyöräilijät Luokka:Vuonna 1988 syntyneet Luokka:Elävät henkilöt
Onni pyörii

Onni pyörii on Toivo Särkän ohjaama elokuva vuodelta 1942. Mika Waltarin käsikirjoitus perustuu Matti Jurvan ja Tatu Pekkarisen lauluun "Väliaikainen".Arto Pajukallio, Elokuvat, Helsingin Sanomat 2.3.2012, sivu D 9 Päähenkilö Kauko Maja (Tauno Palo) on kasvanut tynnyrissä ja orpokodista päästyään sotkeutuu tahtomattaan puuhiin, joista ei seuraa hyvää. ==Arviot== Aikalaiskriitikoilla oli ennakkomainonnan ja tuotantoyhtiön aiempien elokuvien perusteella elokuvan suhteen odotuksia, mutta he joutuivat pettymään, sillä kyse ei ollut satufantasiasta, vaan "pesunkestävästä tosikertomuksesta". Elokuvan pelastajana pidettiin Paloa.Vuoden 1942 kritiikkejä, Elonet.fi, viitattu 29.2.2012 Myöhemmän tv-esityksen yhteydessä on elokuvassa erään kriitikon mukaan pari suomalaisen elokuvan surrealistisinta kohtausta.Päivän elokuvia, Tv-maailma, 8/2012 sivu 29 Lumikinosten taakse piiloutuvat mukamas humoristiset väkivaltakohtaukset ovat toisen kriitikon mukaan maamerkkejä suomalaisen elokuvan väkivallankuvauksesta. ==Näyttelijät== ==Lähteet== Luokka:Toivo Särkän ohjaamat elokuvat Luokka:Suomalaiset mustavalkoelokuvat Luokka:Vuoden 1942 suomalaiset elokuvat